PMIndiaData/PMIndiaSum huggingface dataset:
પ્રધાનમંત્રીએ પઠાનકોટમાં આતંકવાદી હુમલાની નિંદા કરી, કહ્યું ભારતમાં શત્રુઓની યોજનાઓ ક્યારેય સફળ નહી થાય

પ્રધાનમંત્રી શ્રી નરેન્દ્ર મોદીએ આજે (3 જાન્યુઆરી, 2016) પઠાનકોટમાં આતંકવાદી હુમલાની કડક નિંદા કરતા કહ્યું કે માનવતાના દુશ્મન જે રાષ્ટ્રની પ્રગતિને દેખી નથી શકતા, તેમણે ભારતીય સશસ્ત્ર દળોને નુકસાન પહોંચાડવાનો પ્રયત્ન કર્યો છે. આતંકવાદિઓની યોજનાઓને સફળતાપૂર્વક નિષ્ફળ કરવા માટે તેમણે સશસ્ત્ર દળોને અભિનંદન આપ્યું અને કાર્યવાહી દરમિયાન પ્રાણ ન્યોછાવર કરનારા શહીદોને શ્રદ્ધાંજલિ આપી. પ્રધાનમંત્રીએ કહ્યું કે તેમને જવાનો અને સુરક્ષા દળો પર ગર્વ છે. તેમણે કહ્યું કે દેશ આ શત્રુઓની સામે એકજૂથ થઈને ઉભો છે અને આથી તેમની અનેક નાપાક યોજનાઓ ક્યારેય સફળ નહીં થાય. પ્રધાનમંત્રીએ મૈસૂરના મહારાજા કોલેજ ગ્રાઉન્ડમાં સુતૂર મઠના પરમ પૂજ્ય જગતગુરુ ડૉ. શ્રી શિવરાત્રી રાજેન્દ્ર મહારાસ્વામીજીની શતાબ્દી સમારોહ દરમિયાન જનસભાને સંબોધિત કરતાં આ ઉદ્ઘાર વ્યક્ત કર્યા. આ પહેલા પ્રધાનમંત્રી શ્રી નરેન્દ્ર મોદી આજે (3 જાન્યુઆરી, 2016) મૈસૂર પહોંચ્યા. કર્ણાટકમાં રાજ્યપાલ શ્રી વજુભાઈ વાળા અને કર્ણાટકના મુખ્યમંત્રી શ્રી સિદ્ધારમૈયાને મૈસૂર હવાઈ મથક પર તેમની આગેવાની કરી. પ્રધાન મંત્રીએ અવધૂત દત્ત પીઠમની મુલાકાત લીધી, જ્યાં તેમણે પરમ પૂજ્ય શ્રી ગણપતિ સચ્ચિદાનંદ સ્વામીજી સાથે મુલાકાત કરી. તેઓ દત્ત મંદિર ગયા અને તેમને પીઠમ સમ્માન પ્રદાન કરવામાં આવ્યું. ત્યાં ઉપસ્થિત જન-સમુદાયને સંબોધિત કરતા પ્રધાનમંત્રીએ કહ્યું કે ભારતના ઋષિઓ-મુનિઓ અને સંતોને સમાજ માટે ખૂબ કાર્ય કર્યું છે, જેણે પૂર્ણ રીતે પ્રસંશા કરાઈ નથી. આ સંદર્ભમાં તેમણે અવધૂત દત્ત પીઠમના કાર્યોની પ્રસંશા કરી. આ અવસર પર કર્ણાટકના રાજ્યપાલ શ્રી વજુભાઈ વાળા પણ ઉપસ્થિત હતા. પ્રધાનમંત્રીએ મૈસૂરના મહારાજા કોલેજ ગ્રાઉન્ડમાં શ્રી સુતૂર મઠના પરમ પૂજ્ય જગતગુરુ ડૉ. શ્રી શિવરાત્રી રાજેન્દ્ર મહાસ્વામીજીના શતાબ્દી સમારોહનું ઉદ્ઘાટન કર્યું. તેમણે આ અવસર પર જ્ઞાન અનુસંધાન કેન્દ્રની આધારશિલા રાખી. વિશાળ જન-સમુદાયને સંબોધિત કરતા તેમણે કહ્યું કે સંત બસેશ્વરજીએ સદીઓ પહેલા સમાજ સુધારનો રસ્તો દેખાડ્યો હતો. તેમણે યાદ કર્યું કે તેમણે હાલમાં જ લંડનમાં શ્રી બેશ્વરજીની પ્રતિમાનું અનાવરણ કરવાનું પરમ સૌભાગ્ય પ્રાપ્ત થયું. પ્રધાનમંત્રીએ કહ્યું કે ભારતીય સમાજ ખૂબ વિલક્ષણ છે, કેમ કે અહીં સમાજમાં સુધાર લાવવા માટે અને સામાજિક બદીઓનો સામનો કરવા માટે સમયાંતરે સમાજ સુધારક પેદા થતા રહ્યા છે. તેમણે કહ્યું કે 18મી સદી 19મી સદીના સમાજ સુધાર આંદોલનોને એ જ 20મી સદીમાં ભારતને સફળ સ્વાધીનતા સંગ્રામની બુનિયાદ રાખી. પ્રધાનમંત્રીએ કહ્યું કે 21મી સદી, જ્ઞાનની સદી છે અને આ સદીમાં જે દેશ જ્ઞાન અને નવાચાર પર ધ્યાન કેન્દ્રિત કરશે, તે જ દુનિયાનું નેતૃત્વ કરશે. તેમણે જ્ઞાન અનુસંધાન કેન્દ્રની પહેલ માટે જગતગુરુ ડૉ. શ્રી શિવરાત્રી રાજેન્દ્ર મહાસ્વામીજીની પ્રસંશા કરી. પ્રધાનમંત્રી પેરિસમાં હાલમાં સંપન્ન થયેલ સીઓપી 21ની બેઠક અને ‘મિશન નવાચાર’ અને ‘આંતરરાષ્ટ્રીય સૌર ગઠબંધન’ની પહેલને યાદ કરી, જેમાં ભારતે આગામી ભૂમિકા અદા કરી. આ અવસર પર કર્ણાટકના રાજ્યપાલ શ્રી વજુભાઈ વાળા, કર્ણાટકના મુખ્યમંત્રી શ્રી સિદ્ધારમૈયા અને કેન્દ્રીય મંત્રી શ્રી અનંતકુમાર તથા શ્રી ડી. વી. સદાનંદ ગૌડા પણ ઉપસ્થિત હતા.
પ્રધાનમંત્રી શ્રી નરેન્દ્ર મોદીએ યુકેના પ્રધાનમંત્રી સાથે સંયુક્ત પ્રેસ બેઠકમાં આપેલા સંબોધનનો મૂળપાઠ

મહામહિમ, પ્રધાનમંત્રી બોરીસ જ્હોન્સન, પ્રતિનિધિમંડળના મહાનુભાવો, આપણા મીડિયાના મિત્રો, નમસ્કાર! સૌથી પહેલા તો હું, પ્રધાનમંત્રી બોરીસ જ્હોન્સન અને તેમના પ્રતિનિધિમંડળનું ભારતમાં ઉષ્માભર્યું સ્વાગત કરું છું. પ્રધાનમંત્રી તરીકે ભલે આ તેમની પ્રથમ ભારત યાત્રા હોય, પરંતુ એક જૂના મિત્ર તરીકે, તેઓ ભારતને ખૂબ જ સારી રીતે જાણે છે, સમજે છે. છેલ્લા કેટલાક વર્ષોમાં ભારત અને યુકેના સંબંધો મજબૂત કરવામાં પ્રધાનમંત્રી જ્હોન્સનની ભૂમિકા ખૂબ જ મહત્વપૂર્ણ રહી છે. ભારત ત્યારે પોતાની આઝાદીના અમૃત મહોત્સવની ઉજવણી કરી રહ્યું છે તેવા સમયે, પ્રધાનમંત્રી બોરીસ જ્હોન્સનું અહીં આગમન, પોતાની રીતે એક ઐતિહાસિક પળ છે. અને ગઇકાલે તો આખા ભારતે જોયું કે, તેમણે સાબરમતી આશ્રમમાં મહાત્મા ગાંધીને શ્રદ્ધાસુમન અર્પણ કરીને પોતાની ભારત યાત્રાની શરૂઆત કરી છે. મિત્રો, ગયા વર્ષે, આપણે બંને દેશો વચ્ચે વ્યાપક વ્યૂહાત્મક ભાગીદારીની સ્થાપના કરી હતી. અને આ દાયકામાં આપણે સંબંધોને દિશા આપવા માટે એક મહત્વાકાંક્ષી “રોડમેપ 2030” પણ લોન્ચ કર્યો છે. આજે જ અમારી વાતચીત દરમિયાન અમે એ રોડમેપમાં પ્રગતિની સમીક્ષા કરી રહી અને આવનારા સમય માટે કેટલાક લક્ષ્યો પણ નિર્ધારિત કર્યા છે. મુક્ત વેપાર સમજૂતીના વિષય પર બંને દેશોની ટીમો કામ કરી રહી છે. વાતચીતમાં સારી એવી પ્રગતિ થઇ રહી છે. અને અમે આ વર્ષના અંત સુધીમાં મુક્ત વેપાર સમજૂતીના સમાપનની દિશામાં પૂરેપૂરા પ્રયાસો કરવાનો નિર્ણય લીધો છે. છેલ્લા કેટલાક મહિનામાં ભારતે
ગુજરાત સરકારે સેમિકન્ડક્ટર અને ડિસ્પ્લે ફેબના ઉત્પાદન માટે વેદાંત-ફોક્સકોન ગ્રૂપ સાથે ₹1.54 લાખ કરોડના એમઓયુ પર હસ્તાક્ષર કર્યા પછી પીએમએ આશાવાદ વ્યક્ત કર્યો

ગુજરાત સરકારે સેમિકન્ડક્ટર અને ડિસ્પ્લે ફેબના ઉત્પાદન માટે વેદાંત-ફોક્સકોન ગ્રૂપ સાથે ₹1.54 લાખ કરોડના એમઓયુ પર હસ્તાક્ષર કર્યા બાદ પ્રધાનમંત્રી શ્રી નરેન્દ્ર મોદીએ આશાવાદ વ્યક્ત કર્યો છે. પ્રધાનમંત્રી શ્રીએ એવો પણ નિર્દેશ કર્યો હતો કે રોકાણ અર્થતંત્ર અને નોકરીઓને વેગ આપવા માટે નોંધપાત્ર અસર કરશે જ્યારે આનુષંગિક ઉદ્યોગો માટે એક વિશાળ ઇકોસિસ્ટમ બનાવવામાં મદદ કરશે અને તે રીતે આપણા
પ્રધાનમંત્રીએ નવરાત્રિ દરમિયાન મા કુશમાંડા અને મા સ્કંદમાતા સમક્ષ પ્રાર્થના કરી

પ્રધાનમંત્રી શ્રી નરેન્દ્ર મોદીએ નવરાત્રિ દરમિયાન શ્રદ્ધાળુઓ માટે મા કુશમાંડા અને મા સ્કંદમાતાના આશીર્વાદ માગ્યા અને દેવીની સ્તુતિઓ શેર કરી હતી. પ્રધાનમંત્રીએ ટ્વીટ કર્યુઃ “મા કુશમાંડાને આપણે પ્રાર્થના કરીએ અને આપણા વિવિધ પ્રયાસો માટે તેમના આશીર્વાદ માગીએ. અહીં તેમને સમર્પિત એક સ્તુતિ પ્રસ્તુત છે.” “નવરાત્રિમાં દેવી સ્કંદમાતાની ઉપાસના કરવામાં આવે છે. મારી પ્રાર્થના છે કે મા સ્કંદમાતા પોતાના ભક્તોને તમામ સમસ્યા પાર કરવાની શક્તિ પ્રદાન કરે.’ …
મંત્રીમંડળે સહયોગ કાર્યક્રમ માટે ભારત અને ઓસ્ટ્રેલિયા વચ્ચે થયેલા સમજૂતીકરારો (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે આર્થિક બાબતોનાં વિભાગ (ઇન્ડિયન ઇકોનોમિક સર્વિસ કેડર) અને ઓસ્ટ્રેલિયા સરકારની ટ્રેઝરી વચ્ચે ત્રણ મહિનાનાં સમયગાળા માટે સમજૂતીકરાર (એમઓયુ) કરવા માટેની મંજૂરી આપી છે. આ કાર્યક્રમ અંતર્ગત ઓસ્ટ્રેલિયા સરકારની ટ્રેઝરીમાંથી એક અધિકારી નાણાં મંત્રાલયનાં આર્થિક બાબતોનાં વિભાગમાં તથા ભારતીય આર્થિક સેવા (આઇઇએસ)માંથી એક અધિકારી (નાયબ સચિવ/નિર્દેશક સ્તરનાં)ને ઓસ્ટ્રેલિયા સરકારની ટ્રેઝરીમાં ત્રણ મહિના માટે મૂકવામાં આવશે. આ સમજૂતીકરાર ત્રણ મહિના માટે છે અને 15.1.2018 કે પછી શરૂ થશે. બંને સમજૂતીકરારોનો સમયગાળો ત્રણ મહિનાનાં એસાઇન્મેન્ટનો ગાળો પૂરો થતાં પૂર્ણ થશે અને તેને આગળ લંબાવવામાં નહીં આવે. બંને પક્ષો વચ્ચે થયેલી ચર્ચા-વિચારણા અને સમજૂતીકરાર પૂર્ણ થયા પછી આ કાર્યક્રમનું પુનરાવર્તન આગળનાં વર્ષોમાં થઈ શકે છે. મુખ્ય અસરઃ ઓસ્ટ્રેલિયા ભારતનાં મહત્ત્વપૂર્ણ દ્વિપક્ષીય ભાગીદાર દેશોમાંનો એક દેશ છે. પ્રસ્તાવિત કાર્યક્રમથી બંને દેશો વચ્ચે આર્થિક નીતિ સંબંધિત વિષયોની સમજણ વધશે અને સાથે સાથે ભવિષ્યમાં સહયોગની તકો માટે વધારે વિકલ્પો ઊભા થશે. આ કાર્યક્રમથી ભવિષ્યનાં અધિકારીઓને અમૂલ્ય અને ઉત્કૃષ્ટ વિકાસની તક મળશે તથા તેમને વિશ્વનાં શ્રેષ્ઠ વ્યવહારોની જાણકારી મળશે.
મંત્રીમંડળે નાદારી અને નાદારીપણાની આચારસંહિતા (બીજો સુધારો) વિધેયક, 2019ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આજે ઇન્સોલ્વન્સી એન્ડ બેંકરપ્સી કોડ (બીજો સુધારો) વિધેયક, 2019નાં માધ્યમથી નાદારીઅનદેવાળિયાની આચારસંહિતા, 2016ની સંહિતામાં અનેક સુધારાવધારા કરવાનાં પ્રસ્તાવને મંજૂરી આપી હતી. સંશોધનનો લક્ષ્યાંક સંહિતાનાં ઉદ્દેશો પૂર્ણ કરવા તથા વેપારવાણિજ્યમાં વધારે સુગમતા સુનિશ્ચિત કરવા માટે નાદારીમાં સમાધાન પ્રક્રિયામાં આવી રહેલી વિશેષ મુશ્કેલીઓ દૂર કરવાનો છે. પ્રસ્તાવની વિગત સંશોધન વિધેયકનો ઉદ્દેશ કલમ 5 (12), 5 (15), 7, 11, 14, 16 (1), 21 (2), 23 (1), 29 એ, 227, 239, 240માં સંશોધન કરવાની સાથે સાથે નાદારી અને નાદારીપણા સંહિતા, 2016 (આચારસંહિતા)માં એક નવી કલમ 32એને સામેલ કરવાનો છે. અસર 1. સંહિતામાં સુધારો કરવા માટે આવતી સમસ્યાઓ દૂર થશે, સીઆઈઆરપી સુવ્યવસ્થિત થશે અને અંતિમ વિકલ્પ ધરાવતા નાણાકીય પોષણના સંરક્ષણથી નાણાકીય સંકટનો સામનો કરી રહેલા ક્ષેત્રોમાં રોકાણને પ્રોત્સાહન મળશે. 2. કોર્પોરેટ નાદારી સમાધાન પ્રક્રિયા (સીઆઈઆરપી) શરૂ કરવામાં થતી ગરબડોને અટકાવવા માટે વ્યાપક નાણાકીય ઋણધારકો માટે વધારાની પ્રારંભિક મર્યાદા શરૂ કરવામાં આવી છે, જેનું પ્રતિનિધિત્વ એક અધિકૃત પ્રતિનિધિ કરશે. 3. આ સુનિશ્ચિત કરવામાં આવશે કે કોર્પોરેટ ઋણધારકના વેપારનો આધાર નબળો ન પડે અને એનો વ્યવસાય સતત જળવાઈ રહે. આ માટે સ્પષ્ટ કરવામાં આવશે કે ઋણ અટકાવવાની સમયગાળા દરમિયાન લાઇસન્સ પરમિટ, છૂટછાટો, મંજૂરી વગેરેનો અંત લાવવામાં નહીં આવે અથવા રદ કરવામાં નહીં આવે કે પછી એને રિન્યૂ નહીં કરવામાં આવે. 4. આઇબીસી અંતર્ગત કોર્પોરેટ ઋણધારકોને સંરક્ષણ પ્રદાન કરવામાં આવશે. આ અંતર્ગત અગાઉનું મેનેજમેન્ટ/પ્રમોટરો દ્વારા થયેલા અપરાધો માટે સફળ નાદારી સમાધાન અરજી પર કોઈ ગુનાહિત કાર્યવાહી નહીં કરવામાં આવે.
પ્રધાનમંત્રીએ પોલેન્ડમાં આયોજિત આઈએસએસએફ પ્રેસિડન્ટ્સ કપમાં ચંદ્રકો જીતવા બદલ મનુ ભાકર, રાહી સર્નોબાટ, સૌરભ ચૌધરી અને અભિષેક વર્માને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ પોલેન્ડમાં આયોજિત આઈએસએસએફ પ્રેસિડન્ટ્સ કપમાં ચંદ્રકો જીતવા બદલ મનુ ભાકર, રાહી સર્નોબાટ, સૌરભ ચૌધરી અને અભિષેક વર્માને અભિનંદન પાઠવ્યા છે. પ્રધાનમંત્રીએ એક ટ્વીટમાં કહ્યું; “પોલેન્ડમાં @
નાણાં મંત્રી દ્વારા જાહેર કરવામાં આવેલા પગલાંઓ વિશે પ્રધાનમંત્રીએ ટ્વીટ્સ કરી

પ્રધાનમંત્રી શ્રી નરેન્દ્ર મોદીએ જણાવ્યું હતું કે, આજે નાણાં મંત્રી દ્વારા જાહેર કરવામાં આવેલા વિવિધ પગલાંઓથી દેશમાં આર્થિક પ્રવૃત્તિઓ વેગવાન થશે, ઉત્પાદન અને નિકાસને બળ મળશે અને રોજગારીનું સર્જન થશે. આરોગ્ય સંભાળ, બાળકો માટે આરોગ્ય સંભાળ સુવિધાઓ, ખેડૂતો, નાના ઉદ્યોગ-સાહસિકો અને સ્વરોજગાર લોકો માટે લેવાયેલા પગલાં પણ તેમણે રેખાંકિત કર્યાં હતાં શ્રેણીબદ્ધ ટવીટ્સમાં પ્રધાનમંત્રીએ આમ જણાવ્યું હતું. “
પ્રધાનમંત્રીએ પી વી નરસિંહા રાવને એમની જન્મજયંતી પર યાદ કર્યા

પ્રધાનમંત્રી શ્રી નરેન્દ્ર મોદીએ ભારતના ભૂતપૂર્વ પ્રધાનમંત્રી શ્રી પી વી નરસિંહા રાવને એમની જન્મજયંતી નિમિત્તે યાદ કર્યા હતા. પ્રધાનમંત્રીએ કહ્યું કે, “શ્રી પી વી નરસિંહા રાવજીને એમની જન્મજયંતી નિમિત્તે યાદ કરું છું. તેઓ એક મહાન વિદ્વાન અને અનુભવી પ્રશાસક હતા એમણે આપણા ઇતિહાસના મહત્વપૂર્ણ તબક્કામાં દેશનું નેતૃત્વ કર્યું હતું. એમણેરાષ્ટ્રની પ્રગતિમાં યોગદાન આપનારા વિશેષ પગલા લીધા હતા અને તેના માટે તેમને હંમેશા યાદ કરવામાં આવશે.”
પ્રધાનમંત્રી મોદીએ એમએસએમઈને સશક્ત બનાવવા માટે એક ટેકનોલોજી મંચ ‘ચેમ્પિયન્સ’નો પ્રારંભ કરાવ્યો

પ્રધાનમંત્રી શ્રી નરેન્દ્ર મોદીએ આજે ટેકનોલોજી પ્લેટફોર્મ ચેમ્પિયન્સનો પ્રારંભ કરાવ્યો. તેનું સંપૂર્ણ નામ છે
પ્રધાનમંત્રી શ્રી નરેન્દ્ર મોદીએ વિદ્યુત મંત્રાલય તેમજ નવી અને અક્ષય ઉર્જા મંત્રાલયના કામકાજની સમીક્ષા કરી

પ્રધાનમંત્રી શ્રી નરેન્દ્ર મોદીએ કાલે સાંજે વિદ્યુત મંત્રાલય તેમજ નવી અને અક્ષય ઉર્જા મંત્રાલયના કામકાજની સમીક્ષા કરી હતી. આ બેઠકમાં વીજળી ક્ષેત્રની મુખ્ય સમસ્યાઓના નિવારણ અર્થે કરવામાં આવેલી વિવિધ નીતિગત પહેલો પર ચર્ચા કરવામાં આવી હતી જેમાં સુધારેલી ટેરિફ નીતિ અને વીજળી (સુધારો) વિધેયક, 2020 પણ સામેલ છે. પ્રધાનમંત્રીએ વીજળી ક્ષેત્રની પરિચાલન ક્ષમતામાં વૃદ્ધિ કરવા અને આર્થિક સાતત્ય અથવા સ્થાયિત્વમાં બહેતર સ્થિતિ સુનિશ્ચિત કરીને ગ્રાહકોનો સંતોષ વધારવાની જરૂરિયાત પર વિશેષ ભાર મૂક્યો હતો. તેમણે એ બાબતનો પણ ખાસ ઉલ્લેખ કર્યો હતો કે, વિદ્યુત ક્ષેત્ર, જેમાં ખાસ કરીને વીજ વિતરણ ક્ષેત્રમાં જે સમસ્યાઓ છે તે તમામ વિસ્તારો અને રાજ્યોમાં એકસમાન નથી. તેમણે કહ્યું કે, મંત્રાલયે તમામ રાજ્યો માટે એક જેવા ઉકેલ અથવા સોલ્યૂશન શોધવાના બદલે દરેક રાજ્યને પોતાની કામગીરી બહેતર બનાવવા માટે પ્રોત્સાહિત કરવાના આશયથી રાજ્ય અનુસાર વિશિષ્ટ ઉકેલો લાવવા જોઇએ. પ્રધાનમંત્રીએ વિદ્યુત મંત્રાલયને એ સુનિશ્ચિત કરવાની સલાહ આપી હતી કે, વિદ્યુત વિતરણ કંપનીઓ (ડિસ્કોમ) સમય સમયે તેમના કામગીરીના માપદંડો જાહેર કરે જેથી લોકોને ખબર પડે કે તેમની ડિસ્કોમની કામગીરી અન્ય સમકક્ષ કંપનીઓની સરખામણીએ કેવી છે. તેમણે એ બાબતે પણ વિશેષ ભાર મૂક્યો હતો કે, વીજળી ક્ષેત્રમાં ઉપકરણોનો ઉપયોગ ‘મેક ઇન ઇન્ડિયા’ને અનુરૂપ થવો જોઇએ. નવી અને અક્ષય ઉર્જાનો ઉલ્લેખ કરતા પ્રધાનમંત્રીએ સોલર વોટર પંપોથી માંડીને વિકેન્દ્રીકૃત સોલર કોલ્ડ સ્ટોરેજ સુધીની કૃષિ ક્ષેત્રની સંપૂર્ણ પૂરવઠા સાંકળ (સપ્લાઇ ચેઇન) માટે સમગ્ર દ્રષ્ટિકોણ અપનાવવાની જરૂરિયાત પર ભાર મૂક્યો હતો. તેમણે રૂફટોપ સોલર માટે અભિનવ મોડલ પર વિશેષ ભાર મૂક્યો હતો અને સાથે સાથે ઇચ્છા વ્યક્ત કરી હતી દરેક રાજ્યમાં ઓછામાં ઓછા એક શહેર (પાટનગર શહેર અથવા કોઇ લોકપ્રિય પર્યટન સ્થળ) એવું હોય જ્યાં, રૂપટોપ સૌર ઉર્જા ઉત્પાદનના માધ્યમથી સંપૂર્ણપણે સૌર શહેર હોય. બેઠક દરમિયાન ભારતમાં ઇંગોટ, વેફર, સેલ અને મોડ્યૂલ નિર્માણ માટે અનુકૂળ ઇકોસિસ્ટમ વિકસાવવા પર પણ વિશેષ ભાર મૂકવામાં આવ્યો હતો જે વિવિધ પ્રકારના અન્ય લાભ આપવા ઉપરાંત રોજગારી નિર્માણમાં પણ મદદરૂપ પૂરવાર થશે. પ્રધાનમંત્રીએ ‘કાર્બન મુક્ત લદ્દાખ’ની યોજવામાં ઝડપ વધારવાની ઇચ્છા વ્યક્ત કરી હતી અને તેમની સાથે જ સોલર તેમજ પવન ઉર્જાનો ઉપયોગ કરીને દરિયાકાંઠાના વિસ્તારોમાં પીવાલાયક પાણીના પૂરવઠા પર વિશેષ ભાર મૂક્યો હતો.
પ્રધાનમંત્રીએ ભૂતપૂર્વ કેન્દ્રીય મંત્રી શ્રી માણિકરાવ ગાવિતના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પૂર્વ કેન્દ્રીય મંત્રી શ્રી માણિકરાવ ગાવિતના નિધન પર ઊંડો શોક અને દુ:ખ વ્યક્ત કર્યું છે. પ્રધાનમંત્રી કાર્યાલયે ટ્વીટ કર્યું; "ભૂતપૂર્વ કેન્દ્રીય મંત્રી શ્રી માણિકરાવ ગાવિતજીના નિધનથી દુઃખી છું. તેઓ સૌથી અનુભવી સંસદસભ્યોમાંના એક હતા અને તેમણે આદિવાસી સમુદાયોના સશક્તીકરણ માટે ઘણા પ્રયત્નો કર્યા હતા. તેમના પરિવાર અને સમર્થકો પ્રત્યે સંવેદના. ઓમ શાંતિ:
પ્રધાનમંત્રીએ આંતરરાષ્ટ્રીય નર્સ ડે પર નર્સિંગ સ્ટાફનો આભાર વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય નર્સ ડે પર નર્સિંગ સ્ટાફ પ્રત્યે કૃતજ્ઞતા વ્યક્ત કરી છે. એક ટવીટમાં પ્રધાનમંત્રીએ કહ્યું: "આંતરરાષ્ટ્રીય નર્સ દિવસ એ સખત મહેનત કરનાર નર્સિંગ સ્ટાફ પ્રત્યે કૃતજ્ઞતા વ્યક્ત કરવાનો દિવસ છે, જે કોવિડ-19 સામે લડવામાં મોખરે છે. સ્વસ્થ ભારત પ્રત્યેની તેમની ફરજ, કરુણા અને કટિબદ્ધતા અનુકરણીય છે."
પ્રધાનમંત્રીએ શ્રી અંબરીશના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી અંબરીશના નિધન પર શોક વ્યક્ત કર્યો છે. પ્રધાનમંત્રીએ કહ્યું, “શ્રી અંબરીશને એક અભિનેતા તરીકે એમના યાદગાર પ્રદર્શન અને રાજનીતિમાં વ્યાપક યોગદાન માટે હંમેશા માટે યાદ કરવામાં આવશે. તેઓ રાજ્ય અને કેન્દ્રીય સ્તરે કર્ણાટકના કલ્યાણ માટેનું એક સક્ષમ માધ્યમ હતા. એમના નિધનથી ખૂબ દુઃખી છુ. એમના પરિવાર અને પ્રશંસકો પ્રત્યે મારી સંવેદના વ્યક્ત કરુ છુ.”
ભારત અને માલદીવ વચ્ચે અપરાધિક બાબતોમાં પરસ્પર કાનૂની સહયોગ માટે સંધિ પર હસ્તાક્ષર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે ભારત અને માલદીવ વચ્ચે આપરાધિક બાબતોમાં પરસ્પર કાનૂની સહયોગ સંધિ પર હસ્તાક્ષરને મંજૂરી આપી દીધી છે. આ સંધિનો ઉદ્દેશ્ય આપરાધિક બાબતોમાં સહયોગ અને પરસ્પર કાનૂની મદદ દ્વારા બંને દેશોમાં અપરાધની અસરકારક તપાસ અને કાર્યવાહીને પ્રોત્સાહન આપવાનો છે. પ્રસ્તાવિક સંધિથી અંતરદેશીય અને આંતકવાદથી જોડાયેલા અપરાધોની અસરકારક તપાસ અને કાર્યવાહીમાં માલદીવ સાથે દ્રિપક્ષીય સહયોગ માટે વિસ્તૃત કાનૂની માળખું ઉપલબ્ધ કરાવવામાં આવશે. તેની સાથે જ આ સંધિથી અપરાધ અને આંતકવાદી ગતિવિધિઓ માટે ઉપયોગ થનારી રકમ પર નજર, નિયંત્રણ અને રોક લગાવી શકાશે.
પ્રધાનમંત્રીએ રાજકોટ ખાતે મહાત્મા ગાંધી સંગ્રહાલયને ખુલ્લું મુક્યું

પ્રધાનમંત્રી શ્રી નરેન્દ્ર મોદીએ આજે રાજકોટમાં મહાત્મા ગાંધી સંગ્રહાલયને ખુલ્લું મુક્યું. આ સંગ્રહાલય આલ્ફ્રેડ હાઈસ્કુલમાં તૈયાર કરવામાં આવ્યું છે કે જે મહાત્મા ગાંધીના રચનાત્મક વર્ષોનો મહત્વનો ભાગ બની હતી. તે ગાંધીજીની સંસ્કૃતિ, મુલ્યો અને દર્શન અંગે જાગૃતિ ફેલાવવા માટે સહાયભૂત બનશે. પ્રધાનમંત્રીએ 624 મકાનોની એક જાહેર આવાસ પરિયોજનાનું ઉદઘાટન દર્શાવતી એક તકતીનું પણ અનાવરણ કર્યું હતું. તેમણે 240 લાભાર્થી પરિવારોના ઈ-ગૃહ પ્રવેશના સાક્ષી બન્યા હતા. આ પ્રસંગે બોલતા પ્રધાનમંત્રીએ જણાવ્યું કે મહાત્મા ગાંધીમાંથી ઘણું બધું શીખવા જેવું છે. તેમણે ઉમેર્યું કે ગુજરાત એ કૃપાપાત્ર ભૂમિ છે કે જે બાપુની સાથે ખૂબ નજીકથી જોડાયેલી છે. બાપુ પર્યાવરણ અંગે ચિંતિત હતા એ બાબતનો ઉલ્લેખ કરતા પ્રધાનમંત્રીએ જણાવ્યું કે ગાંધીજીમાંથી પ્રેરણા લઈને આપણે વધુ સ્વચ્છ અને વધુ હરિયાળા આવતીકાલ માટે કાર્ય કરવાનું છે. પ્રધાનમંત્રીએ યાદ કર્યું કે બાપુએ આપણને હંમેશા હરોળમાં સૌથી છેલ્લા ઉભેલા, સૌથી ગરીબ વ્યક્તિ વિષે વિચારવાનું અને વંચિતોની સેવા કરવાનું શીખવ્યું છે. આ આદર્શથી પ્રેરણા લઈને અમે ગરીબોની સેવા કરીએ છીએ, પ્રધાનમંત્રીએ ઉમેર્યું. અમારી પહેલોના માધ્યમથી અમે તેમના જીવનમાં પરિવર્તન લાવવા માંગીએ છીએ, અમે ગરીબો માટે ઘર બાંધવા માંગીએ છીએ. પ્રધાનમંત્રીએ કહ્યું કે, આઝાદીને 70 વર્ષથી વધુ સમય થઇ ગયો છે પરંતુ સ્વચ્છ ભારતનું બાપુનું સપનું હજુ પણ અધૂરું છે, લોકોને આહવાન કરતા પ્રધાનમંત્રીએ જણાવ્યું કે સાથે મળીને આપણે આ સપનાને પૂરું કરવાનું છે. પ્રધાનમંત્રીએ જણાવ્યું, છેલ્લા ચાર વર્ષ દરમિયાન સ્વચ્છ ભારત મિશન અંતર્ગત અમે ઘણો નોંધપાત્ર વિસ્તાર આવરી લીધો છે, પરંતુ હજુ પણ આપણે આ કાર્ય કરવાનું યથાવત ચાલુ રાખવું જોઈએ. પ્રધાનમંત્રીએ ત્યારબાદ મહાત્મા ગાંધી સંગ્રહાલયની પણ મુલાકાત લીધી હતી.
જી-20 સંમેલન – 16 નવેમ્બર, 2015 થી અલગ પ્રધાનમંત્રી શ્રી નરેન્દ્ર મોદીના દ્વિપક્ષીય કાર્યક્રમ

પ્રધાનમંત્રી શ્રી નરેન્દ્ર મોદીએ આજે જી-20 સંમેલનના કાર્યક્રમ ઉપરાંત તુર્કીના રાષ્ટ્રપતિ શ્રી રિસપ તાઇયિપ ઇરડોગન સાથે મુલાકાત કરી હતી. બન્ને નેતાઓએ મેક ઇન ઇન્ડિયા અને સ્માર્ટ સિટી વગેરે સહિતના મુદ્દે આર્થિક સહયોગ અંગે વિચાર-વિમર્શ કર્યો હતો. પ્રધાનમંત્રીએ ચાર નિર્યાત નિયંત્રણ શાસનોની સદસ્યતા અંગે પણ તુર્કીનો સહયોગ માગ્યો હતો. સંયુક્ત રાષ્ટ્ર સુધાર, નાગરિક પરમાણુ સહયોગ અને અંતરિક્ષ તથા કૃષિ અનુસંધાનમાં સહયોગ અંગે પણ તેમણે ચર્ચા કરી હતી. પ્રધાનમંત્રીએ સ્પેનના પ્રધાનમંત્રી શ્રી મારિયાનો રાજોય સાથે પણ મુલાકાત કરી હતી. આતંકવાદથી લડવાના સહયોગ કરવા અંગે આ મુલાકાતમાં વિચાર વિમર્શ કરવામાં આવ્યો હતો. રેલ આધુનિકીકરણ, રક્ષા નિર્માણ નવીકરણીય ઉર્જા અને દરિયાઈ સુરક્ષા જેવા મુદ્દાઓ અંગે પણ બન્ને નેતાઓએ વાતચીત કરી હતી. પ્રધાનમંત્રીએ સાઉદી અરબના શાહ સલમાન બિન અબ્દુલ અઝીઝ સાથે પણ મુલાકાત યોજી હતી.
પ્રધાનમંત્રી 28મી ઓક્ટોબરે રાજ્યોના ગૃહમંત્રીઓની ચિંતન શિબિરમાં હાજરી આપશે

પ્રધાનમંત્રી શ્રી નરેન્દ્ર મોદી 28મી ઑક્ટોબર 2022ના રોજ સવારે 10:30 વાગ્યે વીડિયો કૉન્ફરન્સિંગ દ્વારા રાજ્યોના ગૃહ પ્રધાનોની ચિંતન શિબિરને સંબોધન કરશે. ચિંતન શિબિર 27 અને 28 ઓક્ટોબર, 2022ના રોજ હરિયાણાના સુરજકુંડ ખાતે યોજાઈ રહી છે. રાજ્યોના ગૃહ સચિવો અને પોલીસ મહાનિર્દેશક (ડીજીપી) અને કેન્દ્રીય સશસ્ત્ર પોલીસ દળો (સીએપીએફ) અને કેન્દ્રીય પોલીસ સંગઠનો (સીપીઓ)ના મહાનિર્દેશકો આ ચિંતન શિબિરમાં પણ હાજરી આપશે અને કાર્યક્રમમાં ભાગ લેશે. સ્વતંત્રતા દિવસના ભાષણમાં પ્રધાનમંત્રી દ્વારા જાહેર કરાયેલ પંચ પ્રાણ અનુસાર, ગૃહ પ્રધાનોની ચિંતન શિબિર આંતરિક સુરક્ષા સંબંધિત બાબતો પર નીતિ ઘડતર માટે રાષ્ટ્રીય પરિપ્રેક્ષ્ય પ્રદાન કરવાનો પ્રયાસ છે. સહકારી સંઘવાદની ભાવનામાં આવેલી શિબિર કેન્દ્ર અને રાજ્ય સ્તરે વિવિધ હિસ્સેદારો વચ્ચે આયોજન અને સંકલનમાં વધુ સમન્વય લાવશે. આ શિબિર પોલીસ દળોના આધુનિકીકરણ, સાયબર ક્રાઈમ મેનેજમેન્ટ, ફોજદારી ન્યાય પ્રણાલીમાં આઈટીનો વધતો ઉપયોગ, ભૂમિ સરહદ વ્યવસ્થાપન, દરિયાકાંઠાની સુરક્ષા, મહિલા સુરક્ષા, ડ્રગ હેરફેર વગેરે જેવા મુદ્દાઓ પર ચર્ચા કરશે.
પ્રધાનમંત્રી અને પેલેસ્ટાઇનના રાષ્ટ્રપતિ વચ્ચે ટેલીફોન પર વાતચીત થઇ

પ્રધાનમંત્રી શ્રી નરેન્દ્ર મોદીએ આજે પેલેસ્ટાઇનના રાષ્ટ્રપતિ મહામહિમ શ્રી મહમૂદ અબ્બાસની સાથે ટેલીફોન પર વાતચીત કરી. પ્રધાનમંત્રીએ રમજાનના આગામી પવિત્ર મહિના માટે રાષ્ટ્રપતિ અને પેલેસ્ટાઇનના લોકોને શુભેચ્છા પાઠવી હતી. બંને દેશના નેતાઓએ કોવિડ-19 મહામારીના કારણે ઉત્પન્ન થયેલ વર્તમાન પડકારો પર ચર્ચા કરી અને સ્થિતિને નિયંત્રણમાં રાખવા માટે પોત-પોતાના દેશમાં લેવામાં આવી રહેલા જુદા-જુદા પગલાઓ વિષે એકબીજાને માહિતી આપી હતી. પ્રધાનમંત્રીએ વાયરસથી દેશના લોકને બચાવવા માટે પેલેસ્ટાઇનના સત્તા મંડળ દ્વારા કરવામાં આવી રહેલા પ્રયાસોની સરાહના કરી હતી અને આ પ્રયત્નોમાં ભારત તરફથી શક્ય તમામ મદદ આપવાની બાહેંધરી આપી હતી. બંને નેતાઓ પડકારજનક આ સમયમાં સહયોગના શિખરોને ખેડવા માટે જરૂરી સ્તર પર એકબીજાના સતત સંપર્કમાં રહેવા અંગે સહમત થયા હતા.
ઇન્ડિયન આઇડલ જુનિયરની વિજેતા અનન્યા શ્રીતમ નન્દાએ પ્રધાનમંત્રી સાથે મુલાકાત કરી.

એક પ્રખ્યાત મનોરંજન ચેનલ પર આયોજિત ઇન્ડિયન આઇડલ જુનિયર (સિઝન-2)- એક ગાયન સ્પર્ધાની વિજેતા કુમારી અનન્યા શ્રીતમ નન્દાએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી. પ્રધાનમંત્રીએ તેને આશિર્વાદ આપ્યા હતા તથા તેના ભવિષ્યના સાહસો માટે તેને શુભકામના પાઠવી હતી.
ડબ્લ્યુટીઓના મહાનિદેશકે પ્રધાનમંત્રી સાથે મુલાકાત કરી

ડબ્લ્યુટીઓના મહાનિદેશક (ડીજી) રૉબર્ટો એજેવેડો જેઓ વિશ્વ વેપાર સંગઠન (ડબ્લ્યુટીઓ)ના મંત્રીઓની અનૌપચારિક બેઠકમાં હાજરી આપવા નવી દિલ્હી આવ્યા હતા તેમણે આજે (19-03-2018) પ્રધાનમંત્રી સાથે મુલાકાત કરી હતી. મહાનિદેશકે બહુપક્ષીય વ્યાપાર પ્રણાલી માટેની વાતચીત શરૂ કરવાની પહેલ માટે ભારત સરકારનો આભાર માન્યો હતો. પ્રધાનમંત્રીએ ભારપૂર્વક જણાવ્યું હતું કે, ભારતનો બહુપક્ષીય વ્યાપાર પ્રણાલી માટે પૂર્ણ સહકાર છે, વિશ્વ વેપાર સંગઠનની પ્રવૃતિઓને પ્રાથમિકતા આપવી તે ખૂબ જરૂરી છે, જેથી તે વિકાસશીલ દેશોની મુશ્કેલીઓને દૂર કરી શકે. પ્રધાનમંત્રીએ મુક્ત વ્યાપાર અને વૈશ્વીકરણના લાભો વિકાસસીલ દેશોને વધુ મળે તે માટે ડબ્લ્યુટીઓના ડાયરેક્ટર જનરલને વિનંતી કરી હતી. પ્રધાનમંત્રીએ વિશ્વ વેપાર સંગઠનના મંત્રીઓની અનૌપચારિક બેઠકની સફળતા માટે તેમને શુભેચ્છા પાઠવી હતી.
નેશનલ સ્પોટર્સ ડે નિમિત્તે પ્રધાનમંત્રીએ દેશના રમતવીરો અને રમતપ્રેમીઓને અભિનંદન પાઠવ્યા,  દંતકથા સમાન હોકી ખેલાડી મેજર ધ્યાનચંદને અંજલિ અર્પી

પ્રધાનમંત્રી શ્રી નરેન્દ્ર મોદીએ રાષ્ટ્રીય રમત ગમત દિવસ નિમિત્તે દેશના તમામ રમતવીરો તથા રમતપ્રેમીઓને શુભેચ્છા પાઠવી હતી. પ્રધાનમંત્રીએ આ પ્રસંગે મહાન ભારતીય હોકી ખેલાડી મેજર ધ્યાનચંદને પણ શ્રદ્ધાંજલિ અર્પી હતી. પ્રધાનમંત્રીએ જણાવ્યું હતું કે, “નેશનલ સ્પોટર્સ ડે નિમિત્તે હું તમામ રમતવીરો તથા રમતપ્રેમીઓને અભિનંદન પાઠવું છું જેમણે અત્યંત ઉત્સાહ, જોમ અને ધગશ સાથે આ ક્ષેત્ર અપનાવ્યું છે. હું ઉદાહરણરૂપ મેજર ધ્યાનચંદને પણ અંજલિ અર્પણ કરું છું જેમણે તેમના મહાન કૌશલ્ય વડે ભારતીય હોકીમાં આશ્ચર્ય સર્જ્યા હતા. રમત ગમત એ શારીરિક સક્ષમતા, માનસિક સતર્કતા અને વ્યક્તિત્વ વિકસાવવાની બાબત છે.” ભારતને અદભૂત રમત પ્રતિભાના આશીર્વાદ છે. આ પ્રતિભાનો સારી રીતે ઉપયોગ કરવા માટે ઇન્ડિયા સ્પોર્ટ્સ દ્વારા એક પોર્ટલ લોન્ચ કરવામાં આવ્યું છે. યુવાનો પોતાની રમત પ્રતિભા વિકસાવી શકે અને નામના મેળવે તે માટે નેશનલ સ્પોટર્સ ટેલેન્ટ સર્ચ પોર્ટલ જરૂરી માર્ગદર્શન અને સહકાર આપશે.
અમેરિકાનાં વિદેશમંત્રી માઇકલ પોમ્પીઓ પ્રધાનમંત્રીને મળ્યાં

અમેરિકાનાં વિદેશ મંત્રી માઇકલ આર પોમ્પીઓ આજે સવારે પ્રધાનમંત્રી શ્રી નરેન્દ્ર મોદીને મળ્યાં હતાં. વિદેશ મંત્રી પોમ્પીઓએ પ્રધાનમંત્રીને રાષ્ટ્રપ્રમુખ શ્રી ડોનાલ્ડ ટ્રમ્પ તરફથી શુભેચ્છાઓ પાઠવી અને ચૂંટણીમાં વિજય મેળવવા બદલ અભિનંદન પ્રધાનમંત્રીને આપ્યાં હતાં. પ્રધાનમંત્રી શ્રી નરેન્દ્ર મોદીએ વિદેશ મંત્રી માઇકલ પોમ્પીઓનો શુભેચ્છાઓ બદલ આભાર માન્યો હતો અને રાષ્ટ્રપ્રમુખ ટ્રમ્પને પણ શુભકામનાઓ બદલ આભાર પાઠવવા વિનંતી કરી હતી. પ્રધાનમંત્રી શ્રી મોદીએ કહ્યું હતું કે, અમેરિકા સાથેનાં સંબંધોને ભારત પ્રાથમિકતા આપે છે. તેમણે સરકારના નવા કાર્યકાળમાં પરસ્પર વિશ્વાસ અને સહિયારા હિતોનાં સિદ્ધાંતો પર આધારિતવ્યૂહાત્મક ભાગીદારી માટે પોતાનો દ્રષ્ટિકોણ રેખાંકિત કર્યો હતો. વિદેશ મંત્રી શ્રી પોમ્પીઓએ જણાવ્યું કે, અમેરિકાની સરકાર ભારત સાથે મજબૂત દ્વિપક્ષીય સંબંધ સ્થાપિત કરવા ઇચ્છે છે અને સહિયારા લક્ષ્યાંકો પ્રાપ્ત કરવા માટે સાથે મળીને કામ કરવા ઇચ્છે છે. પ્રધાનમંત્રી શ્રી મોદીએ વેપાર અને અર્થવ્યવસ્થા, ઊર્જા, સંરક્ષણ, આતંકવાદ વિરૂદ્ધ લડાઈ અને બંને દેશોનાં લોકો વચ્ચે સંપર્કનાં ક્ષેત્રમાં દ્વિપક્ષીય સંબંધોને સંપૂર્ણ ક્ષમતા સાથે હાંસલ કરવા માટે પોતાની કટિબદ્ધતા વ્યક્ત કરી હતી.
મંત્રીમંડળે હિંદુસ્તાન વેજીટેબલ ઓઇલ્સ કોર્પોરેશન લિમિટેડ દ્વારા હાઉસિંગ અને શહેરી વિકાસ મંત્રાલયને તમામ જમીન હસ્તાંતરિત કરવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે હિંદુસ્તાન વેજીટેબલ ઓઇલ્સ કોર્પોરેશન લિમિટેડ (એચવીઓસી)ની માલિકીની સમગ્ર જમીન સંપત્તિઓનો ઉચિત ઉપયોગ કરવા માટે હાઉસિંગ અને શહેરી બાબતોનાં મંત્રાલય (એમઓએચયુએ) અથવા તેની અધિકૃત સંસ્થાઓને હસ્તાંતરણ કરવા મંજૂરી આપી છે. એચવીઓસીની જમીન સંપત્તિઓનાં હસ્તાંતરણની અવેજીમાં એચવીઓસી દ્વારા સરકાર માટે તમામ ઋણો અને તેનાં પર વ્યાજ સહિત તમામ બાકી નીકળતી જવાબદારીઓને માંડવાળ કરવામાં આવી છે. સરકાર દ્વારા વિવિધ અદાલતો/સત્તામંડળોમાં વિલંબિત મામલાઓમાં ભવિષ્યમાં ઉત્પન્ન થનારી તમામ આકસ્મિક જવાબદારીઓને પણ ધ્યાનમાં રાખવામાં આવી છે. સાત શહેરોમાં સ્થિત આ જમીન અનેક વર્ષોથી બિનઉપયોગી છે. હાઉસિંગ અને શહેરી વિકાસ મંત્રાલયને આ સંપત્તિઓનાં હસ્તાંતરણથી આ જમીનનો જાહેર ઉદ્દેશ માટે ઉપયોગ થઈ શકશે. તેનાથી એચવીઓસીને વધારે ઝડપથી સમેટી લેવાની સુવિધા મળશે, જે લિક્વિડેશન હેઠળ માંદું સરકારી જાહેર એકમ છે.
હૉલી ફેમિલીનાં સંઘે પ્રધાનમંત્રીનો આભાર માન્યો

હૉલી ફેમિલીનાં સંઘે પરિવારની સંરક્ષિકા બીએલ. મધર મરિયમ થ્રેસિયાને સંતનો દરજ્જો આપવાની જાહેરાતની પ્રશંસા કરવા બદલ પ્રધાનમંત્રી નરેન્દ્ર મોદીનો આભાર માન્યો હતો. પ્રધાનનમંત્રી મોદીએ પોતાનાં કાર્યક્રમ ‘મન કી બાત’માં સંત મરિયમની પ્રશંસા કરી હતી. હૉલી ફેમિલીનાં સંઘે પ્રધાનમંત્રીને એક પત્ર લખી જણાવ્યું છે કે, “હું હૉલી ફેમિલીનાં સઘના સુપરિયર જનરલ સીનિયર ઉદય સીએચએફ આ પત્રમાં તમારો આભાર માનવાની તક ઝડપું છું. તમે કાર્યક્રમ ‘મન કી બાત’માં પરિવારોનાં સંરક્ષક બીએલ. મધર મરિયમ થ્રેસિયાને સંતનો દરજ્જો મળવાની ઘટનાની પ્રશંસા કરી હતી. મધર મરિયમ મહાન દૃષ્ટિકોણ ધરાવતાં પવિત્ર મહિલા હતાં. તેઓ મહાન રહસ્યવાદી હતાં. જેમણે વિવિધ મુશ્કેલીઓનો સામનો કરીને તેમનું મિશન પૂર્ણ કર્યું હતું. તમે નવા ભારતીય સંત મરિયમ થ્રેસિયાની ખરા હૃદયથી પ્રશંસા કરી હતી. સંત મરિયમ થ્રેસિયાએ એમની આસપાસ વસતા પરિવારોને શાંતિ અને પ્રેમ આપ્યો હતો તથા શિક્ષણ દ્વારા તેમનું ઉત્થાન કરવા ઘણી મહેનત કરી હતી. એટલે તેમણે રાષ્ટ્રનિર્માણમાં યોગદાન આપ્યું હતું. મહામહિમ, મોદીજી, તમે ‘મન કી બાત’ કાર્યક્રમમાં પ્રશંસનીય સંદેશ આપ્યો હતો, જે અત્યંત હૃદયસ્પર્શી હતો અને અમારા સંઘમાં અને આસપાસનાં બધા લોકોએ એની પ્રશંસા કરી હતી.” પોતાના માસિક રેડિયો કાર્યક્રમ ‘મન કી બાત’માં પ્રધાનમંત્રી નરેન્દ્ર મોદીએ મરિયમ થ્રેસિયાને સંતનો દરજ્જો મળવા બદલ ખુશી વ્યક્ત કરી હતી. તેમણે કહ્યું હતું કે, “દરેક ભારતીય માટે આ ગર્વની વાત છે કે, 13 ઓક્ટોબરનાં રોજ પરમ પૂજ્ય પોપ ફ્રાન્સિસ સિસ્ટર મરિયમ થ્રેસિયાને સંત જાહેર કરવામાં આવશે. હું હૃદયપૂર્વક સિસ્ટર મરિયમ થ્રેસિયાને તમામ ભારતીયો વતી અભિનંદન આપું છું. ખાસ કરીને હું ખ્રિસ્તી ભાઈઓ અને બહેનોને આ સિદ્ધિ મેળવવા બદલ શુભેચ્છા પાઠવું છું.”